wannaphong/clean_thaiwikipedia huggingface dataset:
# วัดป่าเลิศธรรมนิมิต
วัดป่าเลิศธรรมนิมิต เป็นวัดราษฎร์ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี

 ประวัติ 
วัดป่าเลิศธรรมนิมิต เป็นวัดป่าสร้างใหม่ตามดำริเจ้าประคุณสมเด็จพระญาณวชิโรดม (หลวงพ่อวิริยังค์ สิรินฺธโร) ได้รับการตั้งวัดเมื่อวันที่ 29 พฤษภาคม พ.ศ. 2563 โดยมีคหบดีผู้มีจิตศรัทธา คือ คุณชัยวัฒน์ อนันควานิช (คุณไบรอัน) ผู้ถวายที่ดินและสร้างถวายร่วมกับประชาชนและคณะศิษยานุศิษย์ มีเนื้อที่ของวัดทั้งหมด 10 ไร่

วัดป่าเลิศธรรมนิมิตเป็นวัดที่ 20 ที่พระอาจารย์หลวงพ่อวิริยังค์ สิรินฺธโร ได้สร้างขึ้นในบวรพุทธศาสนา และได้ให้คำปรึกษารวมถึงออกแบบร่วมกับคุณไบรอัน โดยท่านได้เดินทางมาดูการก่อสร้างตลอด ตั้งแต่การสำรวจที่ดิน ในช่วงปลายปี พ.ศ. 2559 จนถึงการวางศิลาฤกษ์อาคารเรียนสถาบันพลังจิตตานุภาพ สาขา 186 เมื่อวันที่ 1 เมษายน พ.ศ. 2560 และท่านได้เดินทางมาดูการก่อสร้างด้วยตัวท่านเองอีกหลายครั้ง ตั้งแต่การสร้างอาคารเรียน ศาลาธรรม กุฏิ ลานธรรม พื้นที่ลานกิจกรรม จนถึงขณะนี้ก็ได้ทำเรื่องยื่นขอจดตั้งเป็นวัดที่ถูกต้องตามกฎหมาย และมาในวันนี้ก็ได้เริ่มการวางศิลาฤกษ์อุโบสถ ซึ่งคุณไบรอันก็ได้ออกทุนลงแรงดำเนินการเป็นเจ้าภาพค่าใช้จ่ายทั้งหมด

 สถาปัตยกรรม 
วัดป่าเลิศธรรมนิมิตมีสถาปัตยกรรมแบบไทยผสมยุโรป เป็นศิลปะร่วมสมัย ต้นไม้นานาพันธุ์ เป็นวัดป่าสายพระกรรมฐานสมัยหลวงปู่มั่น ภูริทัตโต ผู้เป็นปรมจารย์ทางด้านวิปัสสนากรรมฐาน ภายในวัดจะมีการแบ่งพื้นที่อย่างชัดเจน อาทิ เขตสังฆาวาส เขตพุทธาวาส และเขตฆราวาส นอกจากนี้ยังมีสิ่งปลูกสร้าง ประกอบด้วย อุโบสถ ศาลา กุฏิ ห้องเรียนสมาธิ ห้องพักผู้ปฏิบัติธรรม สถานที่สำหรับปฏิบัติธรรมนั่งสมาธิภาวนา และมีพระประธานประจำอุโบสถ นามว่า พระพุทธสิริโสภณ

 ลำดับเจ้าอาวาส 
พ.ศ. 2563 เจ้าประคุณสมเด็จพระญาณวชิโรดม (วิริยังค์ สิรินฺธโร) เป็นผู้รักษาการเจ้าอาวาส วัดป่าเลิศธรรมนิมิต ซึ่งได้รับแต่งตั้งในวันที่ 16 กรกฎาคม พ.ศ. 2563

พ.ศ. 2564 พระปลัดพีระพงษ์ พฑฺฒนิโก เป็นผู้รักษาการแทนเจ้าอาวาส วัดป่าเลิศธรรมนิมิต
พ.ศ2566 พระครูสังฆรักษ์ทำนุ   จิตฺตวโร เป็นเจ้าอาวาส วัดป่าเลิศธรรมนิมิต  ข้อมูลเพิ่มเติมวัดป่าเลิศธรรมนิมิต จาก เว็บไซต์สถาบันพลังจิตตานุภาพ

 กิจกรรมตลอดทั้งปี 
ปัจจุบันวัดป่าเลิศธรรมนิมิต มีพระจำพรรษาในปีพุทธศักราช 2564 จำนวนพระภิกษุ 7 รูป และสามเณร 1 รูป ซึ่งทางวัดมีการจัดปฏิบัติธรรม จัดอบรมสมาธิตลอดทั้งเดือน เป็นการปฏิบัติธรรม หลักสูตรนิรสาสมาธิ ถือศีล 8 ระยะเวลา 3 วัน 2 คืน โดยมีการปฏิบัติเดินจงกรม นั่งสมาธิ ทำวัตรสวดมนต์เช้า-เย็น ปัดกวาดเสนาสนะ ทำบุญตักบาตร สวดมนต์พระปริตร ถวายสังฆทาน เป็นต้น
# วัดสว่างอารมณ์ (อำเภอบางเลน)
วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนราภิรมย์ อำเภอบางเลน จังหวัดนครปฐม มีเนื้อที่ทั้งหทด 104 ไร่  3 งาน 42 ตารางวา

วัดสว่างอารมณ์เดิมมีชื่อว่า วัดคลองแขก สร้างเมื่อ พ.ศ. 2425 ที่ตั้งเดิมเป็นพื้นทีป่า มีพืชพรรณนานสมบูรณ์  เจ้าของเดิมคนแรกเป็นของสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ได้ตกทอดมาถึงคนสุดท้ายคือ นายจุ่น ทังสุบุตร ได้มอบให้เป็นธรณีสงฆ์ ประชากรในบริเวณนั้น ได้ตั้งบ้านเรือนกระจัดกระจายและประกอบอาชีพเกษตรกรรม เป็นส่วนใหญ่ มีหลายชนชาติ หลายเผ่าพันธุ์ มีทั้ง ไทย จีน และแขก โดยแขกสมัยนั้นทำการขุดคลองเพราะว่าในพื้นที่นั้นเป็นที่ดอน จึงได้ชื่อว่า คลองแขกหัวโต อาจจะเป็นไปได้ว่าคนแขกสมัยนั้นโผกหัวจนหัวโต ได้ขอตั้งวัดเมื่อ พ.ศ. 2451 จากนั้นได้เปลี่ยนชื่อมาเป็น "วัดสว่างอารมณ์" เมื่อ พ.ศ. 2481

อุโบสถเริ่มก่อสร้างเมื่อปี พ.ศ. 2425 เป็นอุโบสถมหาอุด ได้รับพระราชทานวิสุงคามสีมา เมื่อ พ.ศ. 2429 ต่อมาพระอธิการชุ่ม เตชธมโม ได้ทำการซ่อมแซมตลอดมา และต่อมาพระครูโสภณสาโรภาส  ดำรงตำแหน่งเจ้าอาวาสได้เริ่มสร้างอุโบสถหลังใหม่เพื่อทดแทนหลังเก่าที่ชำรุดและทรุดโทรมไปมากและได้พัฒนาวัดตั้งแต่ พ.ศ. 2539 ช่างหลวงเป็นผู้ออกแบบ มีซุ้มประตูและหน้าต่างเป็นยอดพระมหามงกุฎ ส่วนหลังคาอุโบสถ ใช้กระเบื้องสีเดียวกับพระอุโบสถวัดพระศรีรัตนศาสดาราม ภายในมีรูปจิตรกรรมโดยฝีมือช่างหลวง ภายในอุโบสถประดิษฐานหลวงพ่อพุทธสิทธิ ปางสะดุ้งมาร มีหน้าตักขนาด 30 นิ้ว

 รายนามเจ้าอาวาส
 หลวงปู่จันทร์ 
 พระอาจารย์ล้อม 
 พระอาจารย์ช่วง 
 พระอาจารย์ชุ่ม 
 พระอาจารย์บุญธรรม 
 พระอธิการบุญเกิด พ.ศ. 2515–2522 
  พระอาจารย์สืบ พ.ศ. 2522–2523
 พระอธิการผืน ทีปงกโร พ.ศ. 2523–2526 
 พระอธิการสมบัติ อรุโณ พ.ศ. 2526–2538 
 พระครูโสภณสาโรภาส พ.ศ. 2538–
# วัดดอกไม้ (จังหวัดปทุมธานี)
วัดดอกไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 18 ไร่ 2 ตารางวา ด้านทิศตะวันออกติดต่อกับแม่น้ำเจ้าพระยา ปัจจุบันมี พระปลัดวิรัตน์ อวิปุโล ดำรงตำแหน่งเจ้าอาวาส

วัดดอกไม้สร้างเมื่อวันที่ 5 เมษายน พ.ศ. 2471 โดยมีนายดอกไม้ ลางคุณเสน เป็นผู้ถวายที่ดิน และนายมาลิ ดำเนินการสร้างวัดขึ้นในนาม "วัดดอกไม้" เพื่อเป็นเกียรติอนุสรณ์แก่นายดอกไม้ ลางคุณเสน วัดได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485

พื้นที่ตั้งวัดเป็นที่ราบลุ่มริมแม่น้ำเจ้าพระยา ภายในวัดมีอาคารเสนาสนะได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2517 ภายในอุโบสถมีภาพจิตรกรรมฝาผนัง กุฏิสงฆ์ จำนวน 5 หลัง หอสวดมนต์ ศาลาการเปรียญ ศาลาท่าน้ำ ปูชนียวัตถุมี พระประธานในอุโบสถ
# โปลิตบูโรที่ 11 แห่งพรรคประชาชนปฏิวัติลาว
โปลิตบูโรที่ 11 แห่งพรรคประชาชนปฏิวัติลาว เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการศูนย์กลาง ชุดที่ 11 ทันทีหลังแต่งตั้งคณะกรรมการกลางที่ 11 ใน ค.ศ. 2021

สมาชิก
 อันดับ ชื่อ อักษรลาว โปลิตบูโรที่ 10 เกิด (ค.ศ.) เพศ 1  ທອງລຸນ ສີສຸລິດ  1945 ชาย 2  ພັນຄໍາ ວິພາວັນ  1951 ชาย 3  ປານີ ຢາທໍ່ຕູ້  1951 หญิง 4  ບຸນທອງ ຈິດມະນີ  1949 ชาย 5  ໄຊສົມພອນ ພົມວິຫານ  1954 ชาย 6  ພົນເອກຈັນສະໝອນ ຈັນຍາລາດ  1946 ชาย 7  ຄໍາພັນ ພົມມະທັດ  1955 ชาย 8  ສິນລະວົງ ຄຸດໄພທູນ  1953 ชาย 9  ສອນໄຊ ສີພັນດອນ  1966 ชาย 10  ກິແກ້ວ ໄຂຄໍາພິທູນ  1957 ชาย 11  ພົນເອກ ວິໄລ ຫຼ້າຄໍາຟອງ  19? ชาย 12  ສີໃສ ລືເດດມູນສອນ  1959 หญิง 13  ສະເຫຼີມໄຊ ກົມມະສິດ  1968 ชาย อ้างอิง:
# วัดดาวดึงษ์ (จังหวัดปทุมธานี)
วัดดาวดึงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านใหม่ อำเภอเมืองปทุมธานี จังหวัดปทุมธานี มีที่ดินที่ตั้งวัดเนื้อที่ 11 ไร่ โฉนดที่ดินเลขที่ 31897 ปัจจุบันมีเจ้าอาวาส คือ พระอธิการสุรศักดิ์ ถาวโร

วัดดาวดึงษ์ สันนิษฐานว่าสร้างขึ้นมาเมื่อประมาณปี พ.ศ. 2420 เป็นวัดของชาวรามัญ จากคำเล่าขานสืบต่อกันมาว่า ในท้องถิ่นย่านตำบลบ้านใหม่แห่งนี้เดิมทีเป็นแหล่งพำนักพักพิงของชาวบ้านรามัญ ที่อพยพเข้ามาพึ่งพระบรมโพธิสมภารพระมหากษัตริย์ไทย ชาวรามัญเหล่านั้น เมื่อลงหลักปักฐานรวมตัวกันอยู่เป็นชุมชนมีความสุขสบายตามอัตภาพ ได้ร่วมแรงร่วมใจกันสร้างวัดขึ้นมา กาลเวลาผ่านไปนานเข้าๆจากชุมชนเล็ก ๆ ก็กลายเป็นชุมชนใหญ่ เริ่มแรกเป็นเพียงสำนักสงฆ์ จากนั้นได้ยกฐานะเป็นวัด โดยขนานกันว่า "วัดดาวดึงษ์" ซึ่งเป็นชื่อของสวรรค์ชั้นที่ 2

วัดดาวดึงษ์ได้รับพระราชทานวิสุงคามสีมา เมื่อวันที่ 24 กุมภาพันธ์ พ.ศ. 2498 ลำดับเจ้าอาวาสรูปแรกเท่าที่ทราบจากปากคำบอกต่อกันมาว่าชื่อ พระอธิการตูบ
ก่อนหน้านี้จักมีเจ้าอาวาสอีกหรือไม่ ไม่มีไม่มีการบันทึกเอาไว้ ในยุคหลวงพ่อบุญชูเป็นเจ้าอาวาส ท่านสร้างอุโบสถหลังใหม่ขึ้นมา ทำการผูกพัทธสีมาฝังลูกนิมิตไปเมื่อวันที่ 5 เมษายน พ.ศ. 2536 นอกจากนี้ท่านยังซ่อมสร้างเสนาสนะต่าง ๆ ในวัดอีกมากมาย วัดมีวิหารหลวงพ่อยิ้ม รูปหล่อหลวงปู่โหมด

ลำดับเจ้าอาวาส
 พระอธิการตูบ
 พระอธิการตุ๋ย
 พระอธิการโหมด โมทโน
 พระอธิการสำเนียง ฐิตรกฺโข
 พระอธิการบุญชู สุขกาโม
 พระมหาวิเชษฐ ถิรจิตฺโต ป.ธ.4
 พระมหาขวัญ ปิยธมฺโม ป.ธ.8
 พระอาจารย์สมศักดิ์ ถาวโร
# กองเรือ 13
กองเรือ 13  หรือ กองเรือที่ 13 เป็นหน่วยรบพิเศษของกองทัพเรืออิสราเอล และเป็นกองกำลังลาดตระเวนพิเศษทางทะเลหลัก(ซาเยเรต) ของกองกำลังป้องกันอิสราเอล
กองเรือ 13 มีความเชี่ยวชาญพิเศษในด้านการบุกโจมตีทางทะเลสู่ภาคพื้นดิน, การต่อต้านการก่อการร้าย, การก่อวินาศกรรม, การรวบรวมข่าวกรองทางทหารทางทะเล, การชิงตัวประกันทางทะเล และการบุกยึดเรือ โดยถูกฝึกให้ปฏิบัติการได้ทั้งทางบก ทางทะเล และทางอากาศ กองกำลังพิเศษนี้มีส่วนร่วมในทุกปฏิบัติการสงครามหรือการยุทธของอิสราเอลที่มีชื่อเสียงและเป็นที่รู้จักโดยทั่วไป

เป็นหน่วยงานทางทหารของอิสราเอลที่มีความลับมากที่สุดหน่วยหนึ่ง ในส่วนของรายละเอียดด้านภารกิจและการปฏิบัติการต่างๆ ของหน่วยนี้ ถูกปกปิดเป็นชั้นความลับในระดับสูง หน่วยรบนี้ได้รับการยกย่องว่าเป็นหนึ่งในหน่วยรบพิเศษที่ดีที่สุดในโลก และได้ถูกเปรียบเทียบว่ามีขีดความสามารถเช่นเดียวกันกับเนวีซีลสหรัฐ และหน่วยปฏิบัติการพิเศษทางเรือของสหราชอาณาจักร มีความแตกต่างจากหน่วยรบพิเศษอื่นของอิสราเอลคือ การคัดเลือกสมาชิกเข้าสู่หน่วยผู้สมัครต้องเป็นชายที่ผ่านการเป็นทหารในระยะเวลา 36 เดือน, ต้องรับใช้หน่วยเป็นระยะเวลา 4 ปีกับอีกครึ่งปี (18 เดือน ในกรณีสมัครใจรับใช้ต่อ).

ประวัติ
 
โครงสร้างกำลังรบ
 
ยุทโธปกรณ์
 
ผลกระทบจากโรคมะเร็ง
 
ดูเพิ่ม
หน่วยปฏิบัติการพิเศษทางเรือ 
เนวีซีลสหรัฐ
# วัดเขาเหลือ
วัดเขาเหลือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี

ประวัติ
จากหลักฐานทางโบราณคดีและศิลปกรรม วัดเขาเหลือน่าจะสร้างขึ้นในสมัยกรุงศรีอยุธยา โดยบริเวณนี้เดิมเป็นที่ตั้งของเมืองเก่าราชบุรีในสมัยนั้น โดยมีวัดมหาธาตุเป็นศูนย์กลางของชุมชน วัดเขาเหลือจึงเป็นวัดที่ตั้งอยู่ในเขตกำแพงเมือง โดยตั้งอยู่บริเวณหน้าประตูเมืองราชบุรีด้านทิศใต้ ในปี พ.ศ. 2459 ยังคงปรากฏเสาประตูอยู่ ปัจจุบันเสาประตูนี้เจ้าอาวาสวัดเขาเหลือได้นำไปเก็บรักษาไว้ สำหรับที่มาของชื่อวัด เดิมเรียกกันว่า วัดของเหลือ เนื่องจาก วัดได้นำสิ่งก่อสร้างต่าง ๆ มาจากวัดใกล้เคียงอย่างวัดมหาธาตุเพื่อสร้างวัด เวลาผ่านไปจึงเรียกเพี้ยนมาเป็น "วัดเขาเหลือ" อีกเหตุผล คือ เป็น วัดของบเหลือ

กรมศิลปากรประกาศขึ้นทะเบียนเป็นโบราณสถาน และกำหนดเขตที่ดินโบราณสถาน ในราชกิจจานุเบกษา เล่ม 113 ตอนพิเศษ 50 ง วันที่ 18 ธันวาคม พ.ศ. 2539 มีพื้นที่โบราณสถาน 1 ไร่ 83 ตารางวา

โบราณสถาน
โบราณสถานที่สำคัญ คือ วิหารแกลบลักษณะเฉพาะของสถาปัตยกรรมสมัยอยุธยาตอนปลาย เป็นอาคารเครื่องก่อขนาด 3 ห้อง โครงสร้างเป็นอาคารก่ออิฐถือปูนทั้งหมด ลักษณะหลังคาเป็นจั่วลาดลงเล็กน้อย ด้านหน้าและด้านหลังมีมุขยื่น ส่วนของหลังคาทั้งหมดฉาบปูนเรียบ เครื่องลำยองเป็นปูนปั้นเรียบ ยอดจั่วและหางหงส์ปั้นเป็นรูปดอกบัวตูม หน้าบันก่ออิฐถือปูนเรียบ ผนังด้านหน้ามีประตูตรงกลาง ด้านหลังทึบ ด้านข้างมีซุ้มหน้าต่างด้านละ 3 ซุ้ม แต่มีหน้าต่างจริงเพียงช่องเดียว ฐานอาคารเป็นฐานบัวลูกฟักแอ่นโค้งคล้ายท้องเรือสำเภา ภายในมีภาพจิตรกรรมฝาผนังที่ค่อนข้างลบเลือน เป็นภาพเรื่องพุทธประวัติเทพชุมนุม และภาพยักษ์ 

เจดีย์ ตั้งอยู่บริเวณด้านหลังวิหารแกลบ ลักษณะเป็นเจดีย์ย่อมุมไม้สิบสอง ก่ออิฐถือปูนขนาดค่อนข้างใหญ่ ฐานเจดีย์เป็นฐานบัวลูกฟักซ้อนกัน องค์ระฆังย่อมุม มีบัลลังก์รองรับปล้องไฉนและส่วนยอดกลม
# ฟุตบอลโลกหญิง 2027
ฟุตบอลโลกหญิง 2027  เป็นการแข่งขันฟุตบอลโลกหญิง ครั้งที่ 10 ซึ่งเป็นการแข่งขันฟุตบอลหญิงระดับนานาชาติทุกสี่ปีโดยทีมชาติที่เป็นสมาชิกของฟีฟ่า การแข่งขันฟุตบอลโลกหญิงครั้งนี้มี 32 ทีมเข้าร่วม โดยรวมทั้งเจ้าภาพ หลังจากฟีฟ่าประกาศเพิ่มจำนวนทีมในเดือนกรกฎาคม ค.ศ. 2019

การลงคะแนนและประกาศผลเจ้าภาพ มีขึ้นระหว่างการประชุมใหญ่สามัญของสหพันธ์ฟุตบอลนานาชาติ (ฟีฟ่าคองเกรส) ครั้งที่ 74 เมื่อวันที่ 17 พฤษภาคม ค.ศ. 2024 ณ ศูนย์การประชุมแห่งชาติสิริกิติ์ กรุงเทพมหานคร ซึ่งถือเป็นครั้งแรกที่ฟีฟ่าคองเกรสลงคะแนนเลือกเจ้าภาพฟุตบอลหญิงไทยได้เป็นเจ้าภาพ FIFA Congress 2024 ศูนย์สิริกิติ์-โรงแรมเฮ รับผู้ร่วมงานหลายพันคน โดยบราซิลได้รับเลือกให้เป็นเจ้าภาพจัดการแข่งขัน จึงเป็นครั้งแรกที่การแข่งขันฟุตบอลโลกหญิงจัดขึ้นในภูมิภาคอเมริกาใต้ อีกทั้งบราซิลยังเป็นชาติที่หกที่ได้จัดฟุตบอลโลกทั้งชายและหญิง

 การคัดเลือกเจ้าภาพ 

 ผลการลงคะแนนเลือกเจ้าภาพ  
การลงคะแนนเลือกเจ้าภาพฟุตบอลโลกหญิง 2027 มีขึ้นระหว่างการประชุมฟีฟ่าคองเกรส ครั้งที่ 74 ณ ศูนย์การประชุมแห่งชาติสิริกิติ์ กรุงเทพมหานคร
ประเทศคะแนนโหวตBrazil declared host of 2027 Women's World Cup at FIFA Congress119,  และ 78งดออกเสียง10จำนวนผู้มีสิทธิ์ทั้งหมด207เสียงข้างมากที่ต้องการ104

 ประเทศที่เคยเสนอตัวเป็นเจ้าภาพ  
  และ  (ถอนตัวเมื่อ 29 เมษายน ค.ศ. 2024)
  (ถอนตัวเมื่อ 24 พฤศจิกายน ค.ศ. 2023)

 รูปแบบ 
ตั้งแต่ปี 2023 การแข่งขันฟุตบอลโลกหญิง จะเริ่มด้วยรอบแบ่งกลุ่มจำนวน 8 กลุ่ม กลุ่มละ 4 ทีม โดยทีมสองอันดับแรกของแต่ละกลุ่มจะผ่านไปสู่การแข่งขันรอบ 16 ทีมสุดท้าย จนถึงรอบชิงชนะเลิศ รวมจำนวน 64 นัด โดยมีรูปแบบคล้ายคลึงกับฟุตบอลโลกทีมชายที่ใช้ระหว่างปี 1998 ถึง 2022
# อี เจ-โน
ลี เจ-โน (, อักษรภาษาอังกฤษ: Lee Je-no; เกิดเมื่อวัน 23 เมษายน พ.ศ. 2543) หรือที่รู้จักในชื่อ เจโน่  เป็นแร็ปเปอร์ นักร้อง และพิธีกรชาวเกาหลีใต้ เจโน่เริ่มต้นอาชีพของเขาในฐานะนายแบบโฆษณาสำหรับเด็ก เขาถูกเอสเอ็มเอนเตอร์เทนเมนต์ค้นพบเมื่ออายุ 13 ปี และเจโน่เดบิวต์อย่างเป็นทางการในเดือนสิงหาคม 2016 ในฐานะเขาเป็นสมาชิกบอยแบนด์เกาหลีใต้เอ็นซีที และยูนิตย่อยเอ็นซีทีดรีม   

 ผลงานการแสดง 

 รายการปกิณกะ 
ปีรายการเครือข่ายบทบาทหมายเหตุ2014EXO 90:2014MnetSM Rookies MemberPre-debut2015The Mickey Mouse ClubDisney Channel KoreaCast member

 รายการดนตรี 
ปีรายการเครือข่ายบทบาทหมายเหตุ2018-19The ShowSBS MTVMC22 พฤษภาคม 2018 - 26 พฤศจิกายน 2019

 ซีรีส์โทรทัศน์ 
ปีรายการสถานีบทบาทหมายเหตุ2018A-TeenNaver TV CastJe-noCameo (Ep. 20)
# โอลิมปิกฤดูหนาว 2030
การแข่งขันกีฬาโอลิมปิกฤดูหนาวครั้งที่ 26 ประจำปี ค.ศ. 2030 (พ.ศ. 2573) หรือ โอลิมปิกฤดูหนาว 2030  หรือที่รู้จักกันอย่างเป็นทางการว่า การแข่งขันกีฬาโอลิมปิกฤดูหนาวครั้งที่ 26  หรือ เฟรนช์แอลป์ 2030  เป็นการแข่งขันกีฬาหลายประเภทระดับนานาชาติที่กำลังจะมีขึ้น จะจัดขึ้นในเมืองที่กำหนดโดยคณะกรรมการโอลิมปิกสากล (IOC) โดยการประกาศผลเมืองเจ้าภาพจะมีขึ้นระหว่างการประชุมใหญ่สามัญคณะกรรมการโอลิมปิกสากล สมัยที่ 141 ระหว่างวันที่ 23-24 กรกฎาคม ค.ศ. 2024 ก่อนการแข่งขันโอลิมปิกที่ปารีส

โอลิมปิกฤดูหนาว 2030 กำหนดจัดขึ้นที่เขตต่าง ๆ ในเฟรนช์แอลป์ อันประกอบด้วย จังหวัดอาลป์-มารีตีม (ซึ่งรวมถึงเมือง นิส) กับจังหวัดโอตซาลป์ ในแคว้นพรอว็องซาลป์-โกตดาซูร์ และจังหวัดโอต-ซาวัว กับจังหวัดซาวัว ในแคว้นโอแวร์ญ-โรนาลป์ นับเป็นครั้งที่สองติดต่อกันที่โอลิมปิกฤดูหนาวจัดขึ้นในเขตเทือกเขาแอลป์ ต่อจากโอลิมปิกฤดูหนาว 2026

 ขั้นตอนการคัดเลือกเจ้าภาพ 
กระบวนการเสนอตัวเป็นเจ้าภาพของ IOC รูปแบบใหม่ได้รับการอนุมัติในการประชุมคณะกรรมการโอลิมปิกสากลสมัยสามัญ ครั้งที่ 134 ที่เมืองโลซาน ประเทศสวิตเซอร์แลนด์ ข้อเสนอสำคัญที่ขับเคลื่อนโดยคำแนะนำที่เกี่ยวข้องจากวาระโอลิมปิกปี 2020 ได้แก่ 

 จัดให้มีการเจรจาอย่างต่อเนื่องและถาวรเพื่อสำรวจและสร้างประโยชน์ร่วมกันระหว่างเมือง/ภูมิภาค/ประเทศ และคณะกรรมการโอลิมปิกแห่งชาติสำหรับการจัดแข่งขันโอลิมปิกทุกประเภท (ฤดูร้อน/ฤดูหนาว/เยาวชนฤดูร้อน/เยาวชนฤดูหนาว)
 จัดตั้ง คณะกรรมการคัดเลือกเจ้าภาพแข่งขันกีฬาโอลิมปิก สำหรับการแข่งขันภาคฤดูร้อนหนึ่งคณะ และสำหรับการแข่งขันภาคฤดูหนาวอีกหนึ่งคณะ เพื่อดึงดูดความสนใจในกิจกรรมโอลิมปิกในอนาคต และให้รายงานผลต่อคณะกรรมการบริหารของ IOC
 ให้ การประชุมคณะกรรมการโอลิมปิกสากล มีอิทธิพลมากขึ้น โดยให้สมาชิกที่ไม่ใช่คณะกรรมการบริหารของ IOC เป็นส่วนหนึ่งของคณะกรรมการคัดเลือกเจ้าภาพแข่งขันกีฬาโอลิมปิก

ไอโอซียังแก้ไขกฎบัตรโอลิมปิกเพื่อเพิ่มความยืดหยุ่น โดยไม่กำหนดตายตัวว่าต้องคัดเลือกเจ้าภาพให้เสร็จสิ้น 7 ปีก่อนการแข่งขันเช่นในอดีต และการแข่งขันกีฬาโอลิมปิกสามารถจัดได้มากกว่าหนึ่งเมือง/ประเทศ/ภูมิภาคได้

 เมืองที่เสนอตัวเป็นเจ้าภาพ 
 รายละเอียด 
 เมืองที่เสนอตัว ประเทศ คณะกรรมการโอลิมปิกแห่งชาติ สัญลักษณ์ เว็บไซต์คณะกรรมการเสนอตัว สถานะ แวนคูเวอร์  Canadian Olympic Committee (COC) 171px https://www.vancouver2030.org/ Stakeholders   ซัปโปโระ  Japanese Olympic Committee (JOC)  http://sapporo2030.jp/index.html  Stakeholders  บาร์เซโลนา–เทือกเขาพิรินี  Spanish Olympic Committee (COE)Andorran Olympic Committee (COA)French National Olympic and Sports Committee (CNOSF)   Stakeholders  ซอลต์เลกซิตี  United States Olympic & Paralympic Committee (USOPC)   Stakeholders
# เก็ตเตอร์โรบอตอาร์ก
เก็ตเตอร์โรบอตอาร์ก หรือ เก็ตเตอร์โรโบอาร์ก  เป็นซีรีส์มังงะญี่ปุ่นสร้างโดยโก นาไงและเค็น อิชิกาวะ และวาดภาพโดยอิชิกาวะ ตีพิมพ์ครั้งแรกในนิตยสาร Super Robot Magazine ของสำนักพิมพ์ฟูตาบาชะตั้งแต่วันที่ 19 กรกฎาคม พ.ศ. 2544 ถึง 19 กันยายน พ.ศ. 2556 รวบรวมเป็นหนังสือการ์ตูนรวมเล่ม (ทังโกบง) 3 เล่มขณะยังไม่จบสมบูรณ์เนื่องจากการเสียชีวิตของอิชิกาวะ เรื่องราวของเก็ตเตอร์โรบอตอาร์กเกิดขึ้น 10 ปีให้หลังจากชินเก็ตเตอร์โรบอตและเก็ตเตอร์โรบอตโก เรื่องราวเกี่ยวกับทีมเก็ตเตอร์ใหม่นำโดยฮายาโตะเพื่อหยุดยั้งการรุกรานของ Dinosaur Empire และ Andromeda Flow Country โดยใช้หุ่นรบใหม่ชื่อเก็ตเตอร์โรบอตอาร์ก ได้รับการดัดแปลงเป็นซีรีส์อนิเมะโทรทัศน์โดยสตูดิโอ Bee Media และ Studio A-Cat ออกอากาศตั้งแต่วันที่ 4 กรกฎาคมถึง 26 กันยายน พ.ศ. 2564

 ตัวละคร 
 Saotome Labs 

 Dinosaur Empire 

 Andromeda Flow Country 

 Getter Corps 

 ตัวละครอื่น ๆ 

 หมายเหตุ
# เทศมณฑลเซพีดอน
เซพีดอน  เป็นเทศมณฑลในจังหวัดฟอร์ส ประเทศอิหร่าน ซึ่งมีแอร์แดคอนเป็นเมืองหลักGitashenasi Province Atlas of Iranاطلس گیتاشناسی استان‌های ایران  ในสำมะโน พ.ศ. 2549 เทศมณฑลนี้มีประชากร 87,801 คนใน 20,127 ครัวเรือน เทศมณฑลนี้แบ่งออกเป็น 3 อำเภอ ได้แก่ อำเภอกลาง, อำเภอเบย์ซอ และอำเภอแฮมอยจอน และอีก 3 เมือง ได้แก่ เบย์ซอ, แฮมอแชฮร์ และแอร์แดคอน
# เฮกัซเซ็ง
เฮกัซเซ็ง  หรือ โฮฮิกัซเซ็ง (放屁合戦) เป็นชื่อม้วนกระดาษภาพศิลปะญี่ปุ่น ที่วาดขึ้นในยุคเอโดะ (ค.ศ. 1603–1868) โดยศิลปินหรือกลุ่มศิลปินไม่ทราบชื่อ

ห้องสมุดมหาวิทยาลัยวาเซดะเป็นผู้แปลงม้วนกระดาษนี้เป็นเอกสารดิจิทัล
# สกอร์โปโร
สกอร์โปโร (,) คือ ระบบการลงคะแนนแบบสัดส่วนที่มีสมาชิกแบบผสม (MMP) หรือในบางครั้งเรียกว่า ระบบสมาชิกเพิ่มเติม (AMS) ซึ่งมีสมาชิกจำนวนหนึ่งมาจากการเลือกตั้งแบบแบ่งเขตเลือกตั้งเขตละคน และสมาชิกอีกส่วนหนึ่งมาจากบัญชีรายชื่อ โดยการลงคะแนนแบบนี้สามารถกล่าวได้ว่าเป็นการลงคะแนนระบบคู่ขนานแบบที่ไม่รวมส่วนคะแนนเสียงของแบบแบ่งเขตเพื่อใช้กำหนดให้มีความเป็นสัดส่วนมากขึ้น โดยในหลักการที่ไม่นำคะแนนเสียงของแบบแบ่งเขตมาคำนวนบัญชีรายชื่อนี้ทำให้สกอร์โปโรแตกต่างจากแบบคู่ขนาน และดังนั้นจึงมีลักษณะใกล้เคียงกับระบบสัดส่วนผสมมากกว่า และในเรื่องของความเป็นสัดส่วนนั้นสกอร์โปโรอยู่ตรงกลางระหว่างทั้งสองแบบ

สกอร์โปโรใช้เพียงในอิตาลีและบางส่วนในสภานิติบัญญัติฮังการี   

อิตาลี
สกอร์โปโรถูกนำมาใช้การเลือกตั้งทั่วไปในอิตาลีตั้งแต่ ค.ศ. 1993 จนถึง ค.ศ. 2005 โดยสมาชิกสภาผู้แทนราษฎรมีที่มาจากการเลือกตั้งในสองส่วน

 ส่วนแรกจำนวนร้อยละ 75 มาจากการเลือกตั้งในแบบแบ่งเขตเบอร์เดียวโดยใช้ระบบแบ่งเขตคะแนนสูงสุดในการตัดสิน (FPTP)
 ส่วนที่สองจำนวนร้อยละ 25 มาจากบัญชีรายชื่อซึ่งคำนวนมาจากสัดส่วนคะแนนเสียงที่พรรคได้รับ (ใช้วิธีโดนต์) โดยไม่นำคะแนนเสียงของผู้ชนะแบบเขตมาคำนวนสัดส่วนจากบัญชีรายชื่อ 

ระบบมีข้อบังคับเพิ่มเติมในแต่ละสภาดังนี้

วุฒิสภา
 ที่นั่งแบบบัญชีรายชื่อจะถูกคำนวนจากระดับภูมิภาค
 คะแนนเสียงทั้งหมดของผู้ที่ชนะการเลือกตั้งจะไม่นำมารับรวมในการจัดสรรที่นั่งแบบบัญชีรายชื่อ
 ไม่มีเกณฑ์คะแนนเสียงขั้นต่ำต่อการได้ที่นั่ง
 การลงคะแนนแบบแบ่งเขตเบอร์เดียวและบัญชีรายชื่อนั้นเชื่อมโยงกันเพื่อป้องกันไม่ให้ใช้บัญชีตัวแทน (decoy list) 

สภาผู้แทนราษฎร
 ที่นั่งแบบบัญชีรายชื่อจะถูกคำนวนจากระดับชาติ
 จำนวนคะแนนเสียงของผู้ชนะในแบบแบ่งเขตจะถูกนำเปลี่ยนแปลงในการนับคะแนน โดยใช้คะแนนเสียงของผู้ได้คะแนนเป็นอันดับสองในเขตนั้น + 1 คะแนน และนำมาลบออกจากคะแนนของพรรคที่ชนะการเลือกตั้งและนำคะแนนผลต่างนี้มาคำนวนที่นั่งในบัญชีรายชื่อ 
 เกณฑ์คะแนนเสียงขั้นต่ำที่ร้อยละ 4 สำหรับคะแนนพรรคถึงจะได้ที่นั่งในแบบบัญชีรายชื่อ
 คะแนนเสียงแบบแบ่งเขตและแบบบัญชีรายชื่อไม่ได้เชื่อมโยงกัน และจึงทำให้เสี่ยงต่อการใช้บัญชีตัวแทนได้

ฮังการี
ในฮังการีมีการใช้ที่นั่งชดเชยในสภานิติบัญญัติ (ใช้หลักของการลงคะแนนระบบคู่ขนานและเพิ่มเติมด้วยระบบชดเชยที่นั่ง) โดยมีการจัดสรรให้แก่ทุกพรรคการเมืองที่มีคะแนนเกินเกณฑ์คะแนนเสียงขั้นต่ำร้อยละ 5 โดยนับจากคะแนนเสียงของผู้สมัครรายที่ตกรอบแรกในแบบแบ่งเขตเลือกตั้ง อย่างไรก็ตาม คะแนนเสียงรวมของพรรคการเมือง

แหล่งอ้างอิง
 http://electionresources.org/it/senate.html
 http://electionresources.org/it/chamber.html
# ยูตะ นากาโมโตะ
ยูตะ นากาโมโตะ  หรือเป็นที่รู้จักในชื่อ ยูตะ  เป็นนักร้อง,นักเต้นชาวญี่ปุ่นและบุคลิกภาพวิทยุ เขาเป็นสมาชิกของกลุ่มบอยแบนด์เกาหลีใต้เอ็นซีที เขาเดบิวต์ในยูนิตย่อยที่สองของกลุ่มเอ็นซีที 127 ในปี พ.ศ. 2559 และเอ็นซีทียู ในปี พ.ศ. 2563 เขาเป็นหนึ่งในสองสมาชิกชาวญี่ปุ่นในเอ็นซีที

 ประวัติ 
นากาโมโตะ ยูตะ เกิดและโตที่เมืองคะโดะมะ จังหวัดโอซาก้า ประเทศญี่ปุ่น ยูตะเป็นลูกคนกลาง มีพี่สาวหนึ่งคน น้องสาวอีกหนึ่งคน โรงเรียนตอนมัธยมปลายชื่อ Tsurumi Commercial High School จากนั้นเขาก็ลาออกเพื่อมาที่เกาหลี หลังจากนั้นก็มาเรียนที่ Yashima Gakuen High School ยูตะจบการศึกษาในวันที่ 23/02/2014 ยูตะเข้าฝึกกับค่ายเอสเอ็มเอนเตอร์เทนเมนต์  โดยยูตะได้ฟังเพลง Something ของ TVXQ ในทีวี และเกิดความคิดที่อยากจะเป็นเหมือนพวกเขา จึงได้ไปออดิชัน (SM Global Audition in Japan 2012) และผ่านเข้ารอบได้เข้าฝึกในค่ายในฐานะเอสเอ็มรุกกีส์ ยูตะฝึกได้ 3 ปี 3 เดือน จึงได้เดบิวต์เป็นเอ็นซีที 127ในเพลง Fire Truck กับแทอิล แทยง แจฮยอน วินวิน มาร์ค และแฮชาน

ยูตะได้เดบิวต์ในฐานะสมาชิกของวง เอ็นซีที/เอ็นซีที 127 ในวันที่ 7 กรกฎาคม พ.ศ. 2559 แต่ก่อนที่จะเดบิวต์ ยูตะได้เข้าฝึกฝนกับค่ายเอสเอ็มเอนเตอร์เทนเมนต์ ตั้งแต่ พ.ศ. 2555 ในฐานะเอสเอ็มรุกกีส์จากการออดิชัน (SM Global Audition in Japan 2012)

 ผลงานการแสดง 

 รายการโทรทัศน์ 
+ปีรายการบทบาทเครือข่ายอ้างอิง2011Juice Winter CollectionParticipantN/A2014EXO 90:2014SM Rookies MemberMnet2015Abnormal SummitJapanese RepresentativeJTBC2016M Countdown 
Idol PartyWeekly Guest MC
Cast MemberMnet
TV Chosun2018M CountdownGlobal MCMnet2021Mezamashi TV, Zip,
Zeroichi, CDTV, Music StationSolo interview, PerformanceTBS, Fuji TV, TV Asahi, NTV

 รายการวิทยุ 
+ปีรายการบทบาทเครือข่ายอ้างอิง2020-ปัจจุบันNCT 127 ユウタのYUTA at Home           DJ        InterFM897   

 ภาพยนตร์ 
+ปีภาพยนตร์บทบาท 2022  HiGH&LOW THE WORST X (CROSS)ซูซากิ เรียว
# คอนคาแคฟเนชันส์ลีก 2021 รอบชิงชนะเลิศ
คอนคาแคฟเนชันส์ลีก 2021 รอบชิงชนะเลิศเป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันคอนคาแคฟเนชันส์ลีก ฤดูกาล 2019–20 โดยเป็นรอบชิงชนะเลิศครั้งแรกของคอนคาแคฟเนชันส์ลีก เป็นการพบกันระหว่างสหรัฐกับเม็กซิโก เดิมกำหนดการแข่งขันคือวันที่ 7 มิถุนายน 2020 ที่เอทีแอนด์ทีสเตเดียมในอาร์ลิงตัน สหรัฐอเมริกา แต่ในวันที่ 3 เมษายน 2020 การแข่งขันถูกเลื่อนเนื่องจากการระบาดทั่วของโควิด-19 และในวันที่ 22 กันยายน 2020 คอนคาแคฟประกาศว่าการแข่งขันจะเลื่อนไปจนถึงเดือนมิถุนายน 2021

สนามที่ใช้แข่งขัน
รอบชิงชนะเลิศจัดขึ้นที่เอมพาวเวอร์ฟีลด์แอตไมล์ไฮซึ่งเป็นสนามอเมริกันฟุตบอลในเดนเวอร์ รัฐโคโลราโด โดยสนามมีขนาด 76,125 ที่นั่ง และถูกใช้เป็นสนามเหย้าโดยทีมเดนเวอร์ บรองโกส์ในการแข่งขันเนชันแนลฟุตบอลลีก และเคยเป็นสนามของโคโลราโดแรพิดส์ในเมเจอร์ลีกซอกเกอร์ นอกจากนี้เอมพาวเวอร์ฟีลด์แอตไมล์ไฮยังเคยใช้เป็นสนามในการแข่งขันโกลด์คัพ ในปี 2013, 2015 และ 2019 ครั้งละ 2 นัด และในวันที่ 15 เมษายน 2021 คอนคาแคฟได้ประกาศว่าจะใช้สนามเอมพาวเวอร์ฟีลด์แอตไมล์ไฮในการแข่งขันคอนคาแคฟเนชันส์ลีก 2021 รอบสุดท้าย

เส้นทางสู่รอบชิงชนะเลิศ

ผลการแข่งขันด้านล่างจะแสดงทีมที่เข้าสู่รอบชิงชนะเลิศก่อน
 สหรัฐ รอบ เม็กซิโก คู่แข่งขัน ผล ลีก คู่แข่งขัน ผล  7–0 (เหย้า) นัดที่ 1  5–1 (เยือน)  0–2 (เยือน) นัดที่ 2  3–1 (เหย้า)  4–1 (เหย้า) นัดที่ 3  3–0 (เยือน)  4–0 (เยือน) นัดที่ 4  2–1 (เหย้า) ชนะเลิศกลุ่มเอ ตารางคะแนน ชนะเลิศกลุ่มบี คู่แข่งขัน ผล เนชันส์ลีกรอบสุดท้าย คู่แข่งขัน ผล  1–0 รองชนะเลิศ  0–0 

การแข่งขัน
รายละเอียด

 GK 1 แซ็ค สเตฟเฟน   CB 15มาร์ก แมกเคนซี  CB 6 จอห์น บรูกส์  CB 13ทิม รีม   RM 22ดีอันเดร เยดลิน    CM 8 เวสตัน แมกเคนนีCM 23เคลลิน อะคอสตา  LM 2 แซร์จินโย แด็สต์   RW 7 โจวันนี เรย์นา   CF 9 จอช ซาร์เจนต์   LW 10คริสเตียน พูลิซิช (กัปตัน)  ผู้เล่นสำรอง:FW 21ทิโมที เวอาห์   FW 16จอร์แดน ซีแบตชู   GK 12อีธาน ฮอร์วาท   MF 17เซบาสเตียน เลต์เจต   MF 4 ไทเลอร์ แอดัมส์   DF 20เรกจี แคนนอน   ผู้จัดการทีม:เกร็ก เบอร์ฮาลเตอร์300px GK 13กิเยร์โม โอโชอา (กัปตัน)CB 2 เนสตอร์ อาเราโฆCB 4 เอดซอน อัลบาเรซ   CB 15เอกตอร์ โมเรโน   RM 21ลุยส์ โรดริเกซCM 16เอกตอร์ เอร์เรรา    CM 8 การ์โลส โรดริเกซ   LM 23เฆซุส กัลลาร์โดRW 17เฮซุส โกโรนา   CF 20อูริเอล อันตูนา   LW 22อีร์บิง โลซาโน  ผู้เล่นสำรอง:DF 7 ลุยส์ โรโม   FW 9 เอนริ มาร์ติน   MF 14ดิเอโก ไลเนซ   DF 3 การ์โลส ซัลเซโด   MF 18อันเดรส การ์ดาโด    MF 10ออร์เบลิน ปิเนดา   ผู้จัดการทีม: เฆราร์โด มาร์ติโน  

ผู้เล่นยอดเยี่ยมประจำนัด:
อีธาน ฮอร์วาท (สหรัฐ)

ผู้ช่วยผู้ตัดสิน:
เคเลบ เวลส์ (ตรินิแดดและโตเบโก)
จาสเซตต์ เคอร์วิลสัน (จาเมกา)
ผู้ตัดสินที่สี่:
โอเชน เนชัน (จาเมกา)
ผู้ช่วยผู้ตัดสินวิดีโอ:
ดรูว์ ฟิสเชอร์ (แคนาดา)
ผู้ช่วยผู้ตัดสินวิดีโอจากการใช้วิดีโอช่วยตัดสิน:
แดนีออน พาร์ชเมนต์ (จาเมกา)
|}กฎการแข่งขัน
90 นาที
ต่อเวลาพิเศษ 30 นาที เมื่อทั้งสองทีมเสมอกันในเวลาปกติ
ตัดสินด้วยการดวลลูกโทษ หากยังคงเสมอกัน
ตัวสำรองของแต่ละทีมมีรายชื่อได้สูงสุด 12 คน
เปลี่ยนตัวได้ 5 คน และเปลี่ยนคนที่ 6 ได้ในช่วงต่อเวลาพิเศษ

สถิติ
+ สถิติโดยรวม สถิติ สหรัฐ เม็กซิโก ทำประตู 3 2 ยิงทั้งหมด 13 18 ยิงเข้ากรอบ 7 7 เซฟ 5 4 ครองบอล 41% 59% เตะมุม 6 4 ทำฟาวล์ 18 13 ล้ำหน้า 2 5 ใบเหลือง 5 3 ใบแดง 0 1
# โซเฟีย ดิ มาร์ติโน
โซเฟีย ดิ มาร์ติโน (เกิด 15 พฤศจิกายน พ.ศ. 2526) เป็นนักแสดงชาวอังกฤษที่มีเชื้อสายอิตาลี

 ผลงานการแสดง 

 ปี เรื่อง บทบาท หมายเหตุ 2004 ฮอลบีซิตี้ เจมมา วอล์คเกอร์ ละครชุดทางโทรทัศน์ (ตอน: "In at the Deep End") 2005 ดอกเตอร์ส นาตาลี เจมส์ ละครชุดทางโทรทัศน์  (Episode: "Is There a Doctor in the House?") 2006 นิวสตรีตลอว์ เอลลา ละครชุดทางโทรทัศน์  (ตอน: "Episode #1.7") Free Range ชาร์ลอต ภาพยนตร์สั้น Strictly Confidential Roanna ละครชุดทางโทรทัศน์  (ตอน: "Episode #1.4")2007-2009ไอเดียล เฮเลนา ละครชุดทางโทรทัศน์  (2 ตอน) 2007 ฮาร์ตบีท เวนดี ละครชุดทางโทรทัศน์  (ตอน: "Where There's Smoke") The Marchioness Disaster เอริกา สปอตส์วูด ภาพยนตร์ทางโทรทัศน์